



Lederhåndbog

Frydenborg gruppe

**Indholdsfortegnelse**

[Indledning og brug af bogen 3](#_Toc5604864)

[Grenene i Frydenborg Gruppe 3](#_Toc5604865)

[Fælles mødestruktur for grenene 3](#_Toc5604866)

[Den Røde Tråd 3](#_Toc5604867)

[Idegrundlag og visioner 5](#_Toc5604868)

[ARBEJDSGRUNDLAGET 6](#_Toc5604869)

[Udviklingsplaner 6](#_Toc5604870)

[Gruppens udviklingsplaner vedtaget marts 2017 6](#_Toc5604871)

[Fællesskab og Spejderidentitet 6](#_Toc5604872)

[Friluftsliv og natur 6](#_Toc5604873)

[Vi udvikler os 7](#_Toc5604874)

[Træklatringsprojektet: En del af gruppens udvikling (Fra udviklingsplan 2014) 7](#_Toc5604875)

[Praktiske oplysninger 8](#_Toc5604876)

[Indmeldelsesprocedure 8](#_Toc5604877)

[Foto- og køretilladelse 8](#_Toc5604878)

[Forældremøde 8](#_Toc5604879)

[Venteliste 9](#_Toc5604880)

[Oprykning 9](#_Toc5604881)

[Kontingent 9](#_Toc5604882)

[Uniform 9](#_Toc5604883)

[Uniformsbank 9](#_Toc5604884)

[Mærker og mærkeudlevering 9](#_Toc5604885)

[T-shirts 10](#_Toc5604886)

[Udmeldelse 10](#_Toc5604887)

[Hytterne 10](#_Toc5604888)

[Hyttefar / mor 10](#_Toc5604889)

[Hytteudlån 11](#_Toc5604890)

[Overnatning i hytterne 11](#_Toc5604891)

[Administrative retningslinjer 11](#_Toc5604892)

[Nøgleudlevering 11](#_Toc5604893)

[Medlemssystemet 11](#_Toc5604894)

[Frydenborg Gruppe bruger DDS’ medlemssystem. Hver leder har sit eget brugernavn og password og adgang til diverse steder, når Gl opretter dem som enhedsansvarlige. 11](#_Toc5604895)

[Økonomi 11](#_Toc5604896)

[Regnskabsark og rådighedsbeløb. 12](#_Toc5604897)

[Møder og ture 12](#_Toc5604898)

[Hytte- og lejrpladsleje 12](#_Toc5604899)

[Materialer 12](#_Toc5604900)

[Kommunikation 13](#_Toc5604901)

[Spejderhat.dk 13](#_Toc5604902)

[Facebook: Frydenborg 13](#_Toc5604903)

[Mailadresser 13](#_Toc5604904)

[Materiel 14](#_Toc5604905)

[Telte 14](#_Toc5604906)

[Patruljekasser 15](#_Toc5604907)

[Kriseberedskab 15](#_Toc5604908)

[Beredskabsplan 15](#_Toc5604909)

[Hvem skal kontaktes og orienteres? 15](#_Toc5604910)

[Pressehåndtering: 16](#_Toc5604911)

[Efter der har været en ulykke eller en kritisk hændelse, skal der altid aftales: 16](#_Toc5604912)

[En beredskabsplan starter med forebyggelse 16](#_Toc5604913)

[Lederens ansvar for spejderne 16](#_Toc5604914)

[Brandsikkerhed i teltet – og når der er flere telte 17](#_Toc5604915)

[Ledermuligheder 18](#_Toc5604916)

[Arbejdsstof 18](#_Toc5604917)

[Uniformslån 18](#_Toc5604918)

[Kurser 18](#_Toc5604919)

[Ledersamtaler 19](#_Toc5604920)

[Økonomi for ledere 19](#_Toc5604921)

[Telefonpenge / vaskepenge 19](#_Toc5604922)

[Transport 19](#_Toc5604923)

[Betaling af ture 19](#_Toc5604924)

[Betaling for lederbørn 19](#_Toc5604925)

[Spejdersport 20](#_Toc5604926)

[Samværspolitik 20](#_Toc5604927)

[Retningslinjer for samvær 20](#_Toc5604928)

[Rygepolitik 20](#_Toc5604929)

[Alkoholpolitik 20](#_Toc5604930)

[Evighedskalender – se i øvrigt årshjulet 21](#_Toc5604931)

[Fællesarrangementer 22](#_Toc5604932)

[Oprykningstur 22](#_Toc5604933)

[Oprykningsprocedure 22](#_Toc5604934)

[Gruppetur 22](#_Toc5604935)

[Juletur 22](#_Toc5604936)

[Tænkedag 22](#_Toc5604937)

[Zootur bliver i 2020 erstattet af Maj-dag 23](#_Toc5604938)

[Sommerafslutning 23](#_Toc5604939)

[Grupperådsmøde 23](#_Toc5604940)

[Sange og råb 23](#_Toc5604941)

[Råb 24](#_Toc5604942)

[Gruppens historie 24](#_Toc5604943)

[Forkortelser 26](#_Toc5604944)

# **Indledning og brug af bogen**

Dette er de generelle retningslinjer for Frydenborg Gruppe, som et arbejdsredskab for både gamle og nye ledere i gruppen. Derudover er gruppens administrative retningslinjer indarbejdet i gruppehåndbogen.

**Grenene i Frydenborg Gruppe**

**Mikro**

Aldersgruppe: 6-8 år, 0. klasse – 1. klasse. Tidsrum for møder: tirsdag fra 17.30 til 19.00

Møderne afholdes på Frydenborg med voksne ledere tilknyttet.

**Mini**

Aldersgruppe: 8-10 år, 2. klasse – 3. klasse. Tidsrum for møder: onsdag fra 17.30 til 19.00

Møderne afholdes på Frydenborg med voksne ledere tilknyttet.

**Junior**

Aldersgruppe: 10-13 år, 4. klasse – 5. klasse. Tidsrum for møder: onsdag fra 18.30 til 20.30

Møderne foregår på Frydenborg med voksne ledere tilknyttet. Der forekommer enkelte hjemmemøder for de ældste.

**Trop**

Aldersgruppe: 12-16 år, 6. klasse – 9. klasse. Tidsrum for møder: mandag fra 19.00-21.00. Hver anden uge er tropsmøde, hver anden er patruljemøde. Møderne foregår på Frydenborg. Til tropsmøderne er de voksne ledere tilknyttet, men til patruljemøderne er patruljerne alene i hytten og skal selv stå for afholdelsen af møderne under ledelse af PL og PA.

**Senior**

Aldersgruppe: 16-23 år. Tidsrum for møder: torsdag fra 19-21. Møderne foregår hvor seniorerne finder det passende, men de har lokaler på Frydenborg som bliver brugt jævnligt. Klanledererne er en del af klanen og der er ikke tilknyttet ”voksne” ledere.

# **Fælles mødestruktur for grenene**

Strukturen på møderne er helt op til den enkelte grenledelse, men en ensartet struktur fremmer genkendelsen hos de mindre spejdere, når de rykker op. Det giver en bedre kontinuitet i forløbet op igennem grenene.

Oplægget lyder som følger:

* Møderne starter med flaghejsning og ”Der er ingenting der maner”.
* Møderne kan afsluttes med at flaget stryges igen og der kan synges ”Spejderven” eller anden afslutningssang eller remse. Her gives fælles information – og uddeles sedler.

Grenene må meget gerne have deres egen afslutningsceremoni, men overstående er vores fælles.

Når det er mørkt hejser de store ikke flag. De små har en indendørs flagstang som bruges i vinterhalvåret (den er normal placeret i det store rum i AS-hytten).

Det tilstræbes, at vi både leger og synger i løbet af et møde, specielt i de mindste grene. Ledergruppen mener, at det er en vigtig del af spejderlivet at synge og lege og det er ikke noget vi normalt er så opmærksomme på. Det vil vi gerne gøre bedre, så derfor opfordrer vi til, at grenene synger og leger på møderne. Hvis man som leder ikke selv er så god til den slags, kan man evt. planlægge et forløb for grenen og hente assistance fra andre ledere i gruppen til at afvikle det.

**Den Røde Tråd**

Den Røde Tråd er tænkt som en slags liste over alt det man kommer igennem som spejder i Frydenborg Gruppe gennem en hel spejdertid.

Den røde tråd er under revision- I 2019 er kom nyt program og mærker for de mindre grene, for trop og senior er det nye program og mærkerne i brug fra 2020. Den Røde Tråd er revideret for mikro og mini marts 2019.

Den Røde Tråd er ledergruppens fælles værktøj som bruges i forbindelse med planlægningen af spejderåret. Ligeledes er det et værktøj der kan bruges til at afstemme forventninger mellem grenledelserne således, at f.eks. juniorledelsen kan have en forventning om, at de minier der rykker op har bestemte færdigheder på et vist niveau.

Det er tanken, at Den Røde Tråd løbende skal revurderes og opdateres jævnligt i ledergruppen. Det kunne være i forbindelse med en værdidag eller på en lederdag. Hvis der er noget man er utilfreds med, eller man har tilføjelser til Den Røde Tråd er man *altid* velkommen til at tage det op på et ledermøde.

Junior, Trop og Senior mangler at sætte aftryk i Den Røde Tråd med det nye program, nye felter kan laves.

|  |  |  |  |  |  |  |
| --- | --- | --- | --- | --- | --- | --- |
| Fra 2020 | **Mikro** | **Mini** | **Junior** | **Trop** | **Senior** | **Ledere** |
| **Beviser** |  | Knivbevis (1. år)  Savbevis (2. år) | Øksebevis |  | Motorsavs kursus |  |
| **Natur** | * Sporfølger / jæger   Hulebygger |  |  |  |  |  |
| **Identitet** | Afhængig af børnegruppen | Hvem er jeg  Internationalt spejderliv i forbindelse med tænkedag |  |  |  |  |
| **Klar dig selv** | Klar dig selv  1.hjælp: småskader  Tage tøj, overtøj og sko på selv – også sko med snørebånd.  Binde sit tørklæde  Pakke sin egen weekendtaske | Selvstændig:  Rejseplan  Pakke rygsæk  Spejderlommer |  |  |  |  |
| **Forløbs-mærke** | Afhængig af børnegruppe | Natur, knob, klar dig selv, bål, kniv, koder | Orientering |  |  |  |
| **Lejrliv** | Det gamle bålmærke  Lave bål med hjælp  Mærke tørt og vådt træ  Mad over bål  Sløje lejrplads, så den er pænt ryddet  Overnatning i telt | Nyt bålmærke (juniors)  Grave bålplads  Bygge og tænde bål med to tændstikker  Mad over bål  Gamle lejrmærke:  Slå Kit.Kat telt op med hjælp  Overnatte i telt  Sløjfe Lejrplads, så den er pænt ryddet | Overnatning i shelter og bivuak  Mad over bål  Bål flere slags bål (lilla perle)  Sløjfe lejrplads, så den er pæn ryddet. Etablere lejrplads: køkken-  bord, hugge-  plads, skralde-  stativ, fedtfælde med lidt hjælp | Brug af fjeldtelte og Lavu.  Selv lave mad over bål og jordovn samt brug af Trangia.  Bål (sort perle)  Sløjfe lejrplads, så den er pæn ryddet.  Etablere lejrplads: køkken-  bord, hugge-  plads, skralde-  stativ, fedtfælde, gammelmandsild | Ansvarlig: Sløjfe lejrplads, så den er pæn, jævn og ryddet  Motorsavs-kursus |  |
| **Pioner** | Lære reglerne omkring rafter (ikke save, klatre eller brænde - | Raftebygger  Bygge en A-buk  Pionerteknik  Besnøringer | Mindre projekter på en lejrplads: lave vaske bord, affalds, spildvand  Pionermærke | Store projekter, eks gruppebord på store lejre | Kæmpe projekter | Andet end vi plejer |
| **Knob** | Sløjfe, råbåndsknob og evt. flagknob | Flagknob, tømmerstik, krydsbesnøring,  dobbelthalvstik | Firknob, pælestik, slipstik, flagknob, kende nødvendigheden af en stram besnøring. | Kvalitets-besnøringer  efter behov |  |  |
| **1. hjælp** | Plaster, 1. grads-  Forbrænding, 112 | Alarmering, hud-  Afskrabninger, snitsår, baderegler, færdsel på is, forstuvninger, bandager med tørklæde og aflåst sideleje | Introduktion til 1. Hjælp  Bruge brandslukkere | Brugbar 1. hjælp i praksis fx ved fjeldture, 1 hjælp i forløb | 8-10 timers 1. hjælps-kursus (kørekort) | 8-10 tim 1. hjælps-kursus |
| **Kort og kompas** | Skattejæger  Verdenshjørnerne samt intro til kort | Stifinder: Vende et kompas rigtigt. Kende nord på et kort og simple signaturer. Verdenshjørner igen | Følge et kort. Simpel kompaskurs, højdekurver, O løb | O-løb, kompaskurser og pejlinger. Basis-  Viden om UTM og bruge GPS (vejledning iht Kort og Godt |  |  |
| **Tur- og lejrtyper** | 5 km. Overnatte uden far og mor | 10 km. | 20 km. Heik | 50 km. Vinterheik  Udenlandstur |  |  |
| **Patruljeliv** | Begyndende kendskab til patruljesystem og tilhørsforhold | Kende til patrulje-  Systemet og have et tilhørsforhold. Leder er gennemgående Pl men kompetente minier prøver PL funktion  Melde til og fra på løb. | Arbejde i patruljer med voksen vejledning. Intro til PLPA system.  Flaghejsningsceremoni. | Delvis selvstændigt hvor børn leder børn. Kan tage på en patrulje-tur alene uden voksne. | Uden voksen-ledere. Klanleder er PL eller kan uddelegere rollen. | Ledergruppen er en patrulje.  GL er PL |
| **Hike, vandretur** | 5 km | 10 km og evt. 15 km | 20 km | Tilbud |  |  |
| **Vand og sø aktivitet** | Hvad lever i søen |  | Søaktiviteter på Fydenborgs sø, sommer og vinter | Evt. Kanotur med leder. |  |  |

**Idegrundlag og visioner**

**DDS’ grundlag**

Det Danske Spejderkorps er en frivillig, ikke partipolitisk opdragende bevægelse af børn og unge vejledt af voksne.

Korpset er åbent for alle uden hensyn til oprindelse, race eller tro.

Korpset arbejder i overensstemmelse med et formål, nogle principper og en metode.

DDS er medlem af verdensspejderorganisationerne og arbejder ud fra den internationale spejderbevægelses grundidé.

**Spejderbevægelsens grundidé**

Det Danske Spejderkorps er en frivillig, ikke-partipolitisk opdragende bevægelse af børn og unge vejledt af voksne. Korpset er åbent for alle uden hensyn til oprindelse, race eller tro. Korpset arbejder i overensstemmelse med et formål, nogle principper og en metode.

Idegrundlaget er uændret gennem 100 år uanset adskillige omskiftninger og forandringer i samfundet omkring os:

Ud fra et religiøst og alment etisk grundlag at påvirke den enkelte spejder til en positiv personlig udvikling gennem samværet med jævnaldrende i en opdragende leg med naturoplevelser og praktiske / kreative aktiviteter. Herigennem opøves til selvstændighed, venskab over alle grænser og hjælpsomhed.

Det var Lord Baden Powell der startede spejderbevægelsen med denne grundidé – men han sagde også ”Til Helvede med regler, kald det et eksperiment”

**DDS’ formål**

Korpsets formål fremgår af korpsets vedtægter:

§3. DDS har til formål at udvikle børn og unge til vågne, selvstændige mennesker, der er villige til efter bedste evne at påtage sig et medmenneskeligt ansvar i det danske samfund og ude i verden.

§5. Korpset og de enkelte afdelinger tager ikke stilling i partipolitiske anliggender. Derimod forventes det, at korpsets voksne medlemmer personligt tager stilling i samfundsmæssige, etiske og religiøse spørgsmål.

Citat Baden Powel: ”Sporten i spejderarbejdet består i at finde det gode i hver eneste spejder og udvikle det.”

**Spejdermetoden** er en samlet pædagogik som beskriver

* de aktiviteter, som spejderne arbejder med,
* den arbejdsform, som spejderne bruger,
* den måde, spejderarbejdet bliver ledet på.

Spejdermetoden består af otte lige vigtige elementer, som i samspil gør spejderarbejdet særligt. Metoden beskriver, hvordan vi arbejder, når vi skaber aktiviteter og oplevelser, for at hver spejder bedst muligt udvikler sig i retning af Det Danske Spejderkorps’ formål.

* **Oplevelser: Afvekslende aktiviteter foregår i et udviklende miljø, vi skaber begejstring**
* **Learning by doing:** Vi eksperimenterer og handler for gennem oplevelser og refleksion at lære nyt.
* **Patruljeliv:** Vi løser opgaver og udfordringer i små selvstændige fællesskaber, vi lærer af ledelse
* **Friluftsliv:** Vi lever, leger og lærer i naturen, hvor vi er stille, vilde og nysgerrige.
* **Værdier: Vi er gode eksempler og lever i de værdier vi taler om og reflekterer over**
* **Medbestemmelse og ansvarlighed:** Vi har alle mulighed for indflydelse på og ansvar for aktiviteter og oplevelser, ansvaret vokser med vores evne til at håndtere det, vi træner ansvar
* **Aktiviteter og færdigheder: favner bredt, bygger på spejdernes interesser og lærer os livsfærdigheder**
* **Samfundsliv:** Vi forholder os til vores omverden og er i levende samspil med den.

Den helhed og sammenhæng, som disse elementer er et udtryk for, er et særkende for DDS - og ingen af elementerne kan derfor udelades i det daglige spejderarbejde.

**Helhed og sammenhæng i programmet sikres gennem:**

* det overordnede formål (at udvikle børn og unge mennesker …), som er det samme uanset aldersgruppe,
* en løbende debat i grupper og divisioner om den røde tråd i spejderarbejdet,
* et arbejdsstof, hvis grundlæggende opbygning og indhold er den samme, men som kræver større og større færdigheder og selvstændighed, jo ældre spejderne bliver,
* de symboler vi anvender (uniform, hilsen, sange, traditioner, ceremonier), som er fælles for alle spejdere,
* en gensidig påvirkning mellem børn og voksne.

## ****ARBEJDSGRUNDLAGET****

Spejdermetoden baserer sig bl.a. på grundlovens §6 (arbejdsgrundlaget), som lyder:

1.    DDS søger at skabe et spændende og udviklende miljø for børn og unge.

2.    Gennem gruppevirksomhed søger korpset at fremme samarbejdsevne og arbejdsglæde. Ved at give spejderne lejlighed til at dyrke friluftsliv ønsker vi at give dem kendskab til naturen og lyst til at værne den. Gennem teoretisk og praktisk arbejdsstof søger man at opøve færdigheder, som både spejderne og deres medmennesker kan have glæde af.

3.    Korpset søger endvidere at give spejderne samfundsforståelse og viden om Danmark. Gennem korpsets tilknytning til den internationale spejderbevægelse gives der spejderne mulighed for kontakt med andre landes ungdom, natur og kultur.

# **Udviklingsplaner**

På korpsrådsmøderne (korpsets årlige generalforsamling) vedtages der med jævne mellemrum nye visioner og udviklingsplaner. Det udstikker retningen for det arbejde som korpsledelsen påtager sig at stå i spidsen for.

Det er korpsets intention at alle divisioner og grupper selv udarbejder udviklingsplaner for hvordan de vil arbejde med de visioner der er vedtaget for korpset, samt egne tanker.

Den gældende vision hedder Spejd 2020 og kan findes på dds.dk. Udviklingsplanerne for korpset vedtages typisk for en kortere periode (2-3 år), aktuelt ”Vi skaber modige børn og unge”: <https://dds.dk/artikel/udviklingsplanen-2020-2024-ligger-klar-se-den-her>

## Gruppens udviklingsplaner 2020

## FG Udviklingsplan for årene 2017-2019: Udviklingsplanen ”Foranderlige friluftsfælleskaber” har tre hovedområder:

o Fællesskab og Spejderidentitet

o Friluftsliv og natur

o Vi udvikler os

## Fællesskab og Spejderidentitet

… er for spejdere, ledere og forældre. At være en del af et foranderligt fællesskab, at være accepteret og være en del af noget, - og at blive ved med at være med.

Vi vil arbejde med hvordan man kommer ind i fællesskabet og hvordan man påvirker det, og tager ansvar for fællesskabets foranderlighed. Fællesskabet er det, vi er – os der er i gruppen når vi er der – g derfor forandrer fællesskaber sig hele tiden. Det kræver en indsats:

* At være en del af gruppen og et godt patruljesamarbejde er vigtig.
* Vi værdsætter rummelighed og holdånd, og ledere er de voksne venner.
* Learning bo doing er en metode der skal understøtte at man er socialt tilstede i fællesskabet.
* Vi værdsætter og støtter et stærk lederfællesskab.
* Og det skal være sjovt

## Friluftsliv og natur

Friluftsliv og natur er både et mål og et middel

Friluftsliv er et udgangspunkt for spejderlivet, og spejderne skal opleve og udøve respekt og forståelse for naturen. Naturen er vores soveplads, spiseplads og legeplads. I hverdagen gider den plads tl mange mål og midler, på mange måder med plads til udfordrende kreativiteter.

Vi vil gerne styrke ledernes friluftskompetencer - fjeldture er det ultimative mål og de byder på mange oplevelser der udvikler allermest og bedst. Vi vil fortsat klatre, bruge energi og økonomi på dette, og der skal være alternativer til dem, der gerne vil noget tredje.

Et eksempel er madproduktion i det fri, en fællesskabende aktivitet der skaber energi på flere måder, og som vi kan dele på tværs af grene og med forældre og ikke-spejdere. Vi lærer imens vi gør det.

I naturen lærer vi mens vi er der. Forældrene forstår vores metoder, spejderliv og traditioner, når de inviteres i naturen.

* Og det skal være sjovt

## Vi udvikler os

Vi vil finde spejderens og lederens udviklingskompetence, og støtte dem i at flytte sig – især i foranderlige fællesskaber. At kunne selv og at turde at kunne, også når mor og far ikke tror på det, noget af det vi gerne vil høre fra spejderne. Det er vores ambition.

Spejderlivet skal sætter positive aftryk og gør indtryk: både på spejderen, lederen, forældrene og videre ud i samfundet

Vi uddanner os, vi forandrer os, vi lærer spejderfærdigheder, vi lærer ledelse, vi udvikler os.

* Og det skal være sjovt

*Det er sjovt at udvikle sig. Udvikling er sjovt. Og det må gerne være sjovt at være voksen.*

* Træklatringsprojekt

**Udviklingsplan for 2020 starter på Grupperåd 2020.**

### Træklatringsprojektet: En del af gruppens udvikling (Fra udviklingsplan 2014)

Frydenborg gruppe har iværksat et projekt om træklatring.

Vi bor blandt træer, vi leger omkring og i dem og vi nyder deres ændrede udseende igennem året. Men hvordan ser der ud oppe i træet – og hvordan ser verden ud, set oppe fra?

Frydenborg gruppe vil tilbyde vores spejdere træklatring, som en aktivitet i gruppen, der skal indgå i vores hverdag, i gruppe- og grenaktiviteter. Vi er bevidste om vores ansvar og ved at det kræver viden og indsigt, så vi vil uddanne træklatringsinstruktører, og har valgt at gøre det igennem Det Danske Spejderkorps, der har en grundig og godkendt uddannelse

Vi planlægger at uddanne 2 ledere i hver gren som instruktører og øvrige med interesse skal uddannes i at sikre. Tilbuddet er for ledere og seniorer, der skal bidrage med aktiviteter til hele gruppen efterfølgende. Vi vil søge fonde til udstyr, og erhverve materiel der passer til alle aldre i gruppen.

**Tidsplan**

* Første styregruppemøde i januar 2014.
* Afdækning af mulige fonde, ansøgninger
* Materiel liste over nødvendigt udstyr
* Udpegning af første hold klatreinstruktører
* Tilmelding til instruktørkursus: 3 afsted marts – juni 2014, og derefter årligt minimum to ledere / seniorer på kursus
* Sikringsskursus: 2 afsted forår / efterår 2014

**Ansvarlige**

**Styregruppen** består af bestyrelsesmedlem Lars Juel Andersen, Gruppeleder Birgitte Harild, Tue Nejst.

**Arbejdsgruppen** består af klatreinstruktørerne: Leder Nanna Brixen, leder Kristina Bondesen, leder Jonas Pedesen, gruppeleder Birgitte Harild og bestyrelsesmedlem Lars Juel Andersen

**Forslag til yderligere handlinger og aktiviteter:**

Sikkerhed: Beskrivelse af hvordan vi arbejder med sikkerhed, krav til sikkerhed, forældreorientering, overblik over aktiviteter.

Aftaler med instruktørerne om forventninger til dem, min 2 aktiviteter årligt pr gren

Økonomi: Beskrivelse af udstyr.

Der oprettes en fane på Spejderhat.dk: Frydenborg til Tops / klatring, hvor aktiviteterne lægges ind

# **Praktiske oplysninger**

## Indmeldelsesprocedure

Når en ny spejder gerne vil meldes ind i Frydenborg gruppe, udfylder de en anmodning om optagelse på hjemmesiden. De modtager en kvittering når den er sendt til gruppen

Gruppelederen fører dem over til grenen, og hvis der er venteliste, orienteres forældrene om dette pr mail.

Grenlederne kontakter familien, når der er plads, og vælger fra ventelisten i medlemsservice.

De første tre møder betragtes som prøvetid. Herefter meddeler forældrene om de gerne vil optages, og spejderen meldes ind. Grenlederen kan blot sende en mail til medlemsansvarlige, der melder ind og orienterer kassereren, der opkræver kontingent. Pr. 2020 går vi over til ¼ års kontingent.

Fordelen er, at der ikke skal opkræves imellem kontingentperioderne, og at forældrene ikke oplever sig bundet af kontingent i ½ år, hvis de melder spejderen ud med kort varsel. En opkrævning pr 01.07, vil yderligere medføre at forældrene husker udmeldelse før sommer (hvis spejderen ikke er på lejr, idet de skal være medlem for at være omfattet af forsikringer), og dermed har gruppen måske viden i bedre tid, til at orientere nye medlemmer om optagelse.

Det er at foretrække at forældrene melder deres konto til, idet opkrævning så foregår automatisk

Grenleder udleverer: (ligger gerne pakket i charteks i lederskabet):

* Tørklæde (såfremt spejderen mister sit tørklæde, er det spejderens eget ansvar at købe et nyt tørklæde. Ved ture og lejre skal spejderen altid have tørklædet på). Tørklædet kan ikke altid købes i Spejdersport men kan så købes af gruppen, der bestiller min. 30 hjem af gangen
* Grenhåndbog der passer til alderen
* Velkomstfolder til forældrene og spejderen
* Folder om beklædning og udstyr
* Mærker til uniformen (divisions- og gruppemærke)

Samtlige ovennævnte materialer til udlevering bør være at finde i lederskabet i AS-hytten.

Den enkelte grenleder har adgang til Medlemsservice, hvor oplysninger om grenens spejdere findes og informationerne kan trækkes ud af systemet.

Gå ind på medlemsservice: Vælg ”Medlemmer” i øverste sorte fane.

Find spejderen – klik på navnet, nu åbner stamkortet. Vælg ”Pårørende” i fanerækken midt på stamkortet.

Klik på den lille mand:  - så åbner pårørende, og du kan se kontaktnumre.

Øvrige DDS vejledninger (herunder Håndtering af dubletter) er i Medlemsservice <https://medlemsservice.nu/>

Lokale vejledninger om eks oprettelse af arrangement, udarbejdet af webmaster, er i dropbox

### Foto- og køretilladelse

Ved indmeldelse kan forældrene give tilladelse til at spejderen må portræt-fotograferes. Der må gerne tages billeder af spejderne i spejdersituationer, da dette ikke kræver tilladelse. Billeder kan lægges på hjemmeside og facebook gruppe. Ligeledes kan forældrene give tilladelse til at spejderen må køre med andre: Grenlederen skal være opmærksom på hvis der ikke gives tilladelse og orientere sig når nye er meldt ind

### Forældremøde

Der afholdes et orienteringsmøde for forældre i mikro- og minigrenen 1 gang årligt. Forældremødet afholdes med fordel i efteråret når der er nye der er meldt ind. På mødet orienteres samtidig om spejderhat.dk, og forældrenes ansvar om at holde sig orienteret på spejderhat.

### Venteliste

Denne føres og administreres af grenlederen (aftales i hver gren) for den pågældende gren. Optagelse sker i princippet i den rækkefølge man er skrevet op, men familieskab og hensyn til køns- og aldersfordeling kan begrunde fravigelse, ligesom aktive lederes børn har fortrin for at fastholde ledere.

Hvis børn på ventelisten ifm. oprykning skulle have rykket op, overføres de til venteliste for den nye gren. Dette gør medlemsansvarlige. Hvis det efter oprykning ikke er muligt at optage alle børn fra ventelisten skal de have besked om den aktuelle status. Grenlederne har til opgave, at kontakte de børn som står på ventelisten, hvis de ikke kan optages i grenen.

### Oprykning

**Der afholdes oprykning hvert år i august.**

Før oprykning: 1) tjekker lederne om spejderne er korrekt indplaceret som 1. eller 2.års.

2) spejderne på ventelisten ”rykkes op”, så det er let for grenlederne at se hvem de skal kontakte for spejderstart, iht. Indmeldelsesdato. Grenlederne prioriterer A) lederbørn, for at fastholde ledere. B) søskende, for at fastholde familier C) Der vurderes ved optagelse, om grenen har behov for at supplere med flere af det ene køn, og om der ved optagelse skal skabes kønsbalance.

**Teknisk planlægning af oprykning og årsstjerner:**

Følg vejledningen i medlemsservice- nr. 17: <https://medlemsservice.nu/vejledninger/tips-og-tricks/>

**Sådan trækker du en liste til årsstjerner**

* I excelarket har du datoer for indmelding, og indsæt følgende i H3 =ÅR.BRØK(C3;NU())
* (Eller tilsvarende kolonne, - blot referer til den kolonne som indmeldelsesdatoen står i)
* Du skal nu selv sætte år på.
* Hvis de er indmeldt før jul, så tæller året helt. Er de indmeldt efter, så er det først næste gang.

Hvis andre er uenige når de rykker op, så må de kommer op og vise deres stjerne fra sidste år.

* Det kan evt. være at de har været spejder tidligere et andet sted. Kontakt evt. korpset ved tvivl

Selve oprykningsweekenden planlægges på skift iht årshjul. Oprykningen foregår over middag.

Om formiddagen sætter klanen en forhindringsrute op i kløften eller et andet sted. Ruten er en snor, som spejderne skal følge. Når gruppen går derud, bliver de spejdere der skal rykke op tilbage, og Gl gennemgår spejderloven – og spejderløftet (jeg lover at overholde spejderloven) for dem, der skal rykke op. (lad dem evt. trække et kort, og prøve at beskrive hvad loven handler om, med eksempler)

Så går ”oprykkerne” samlet til oprykningsstedet, og udfordringerne begynder: først med mikro, ect. Tropsspejdere får bind for øjnene, og klanspejdere får ekstra udfordringer på ruten ved klanen. Spejderne hæftes på rute-snoren med en carabinhage, der går til en snor de har om livet. Deres nye gren må gerne heppe og vejlede dem alt det de kan.

Når de kommer igennem skal de bekræfte deres spejderløfte for Gl, og der trykkes hånd med gensidigt honnør. Det må gerne være højtideligt.

Derefter skal de finde deres oprykningsmærke i en spand, der indeholder havregrød med kogte rødbedestykker (der gør den lyserød) og en meter medister.

Når alle er rykket op, går vi tilbage til lejren, og de spejdere (og ledere) der skal rykke op, skal nu hakkes ud af de andre, og bryde ind, i den nye gren.

Eftermiddagen tilbringes med den nye gren, og de lærer navne og skal forberede en sketch til aftenens lejrbål.

Ved lejrbålet får de årsstjerner, én stjerne af gangen

### Kontingent

Kontingentet er pr. 01.02.20 4 x 400 kroner årligt. Vi har ikke søskenderabat. Beløbet fastsættes årligt på Grupperådsmødet i februar. Kontingentet betales kvartårligt via PBS-opkrævning, som laves af kassereren. Af kontingentet betales kontingent til Det Danske Spejderkorps og Øresund Division. Kontingentet dækker endvidere flere divisionsarrangementer, en gruppe/familietur, en oprykningstur, en grenweekend og Maj-dag. Der er brugerbetaling på sommerlejre og yderligere weekend, samt transport til kurser.

Endvidere dækker kontingentet fællesudgifter til hytte (herunder rengøring), udstyr og materiel, leder udgifter (eks. Transport), med videre.

## 

## Uniform

I Frydenborg Gruppe bruges DDS’ blå uniform. Den kan købes i Spejdersport eller via gruppens Uniformsbank (se nedenfor). Uniformen er ikke et must fra start, men en ting, spejderne kan ønske sig med tiden. Andre uniformsdele der er godkendt af korpset kan bruges, som uniform i Frydenborg Gruppe, herunder DDS’ soft-shell / Aisivk jakke med DDS mærke. Delve korpsmærket sættes dog kun på den traditionelle lærredsuniform. Gruppen bestræber sig på, at mærkerne er sat på uniformen, som vist i grenhåndbøgerne, men har et rimeligt afslappet forhold til de ældre spejderes håndtering af deres mange mærker og hvor de sidder. Mærker er identitet og historie.

### Uniformsbank

I Frydenborg Gruppe har vi oprettet en Uniformsbank. Konceptet dækker over uniformsbytning. Hvis en spejder melder sig ud, eller er vokset ud af sin gamle uniform, kan uniformen doneres til Uniformsbanken. Spejderen kan så se, om der er en anden uniform i en større størrelse, som kan købes for 75 kr. Pengene går til gruppens aktiviteter.

Uniformsbanken styres af lederne og forældrene, og spejderne må indsætte beløbet på gruppens konto: 2276-100080290. Nummeret står også på indersiden af skabsdøren v lederskabet. Uniformsbanken bor på nederste hylde i lederskabet i AS-hytten. I folderen til nye spejdere gøres opmærksom på Uniformsbankens tilstedeværelse.

### Mærker og mærkeudlevering

Til uniformen hører en del mærker. Mærkerne kan opdeles i tre kategorier:

* *De officielle mærker*, der skal være på en uniform: DDS’ korpsmærke (hvis det ikke allerede sidder på uniformen, på nye uniformer er det broderet), divisionsmærke og Frydenborg Gruppes navnemærke.
* *Turmærker*: Fås i forbindelse med en tur, oftest på sommerlejre eller større arrangementer, og udleveres til alle, der har været med på turen. Disse mærker sys på venstre arm.
* *Forløbsmærker*: Til hver gren hører forløbsmærker, og der er en beskrivelse til hvad udfordringen kan indeholde. I Frydenborg har vi beskrevet egne krav og forløb i Den Røde Tråd. Disse mærker sys på højre arm.

I lommebøgerne kan det ses hvor mærkerne generelt skal sidde.

Der udkommer jævnligt uofficielle mærker (*eks ”bacon-mærket” - mon det skal sidde ved siden af klimamærket?)* – og det er grenlederne der vurderer hvilke mærker de vil indføre.

Officielt må et tur mærke kun sidde på uniformen op til 1 år efter man har fået det – det er ikke noget vi går ret meget op i. Når der ikke er plads til flere mærker på armen må nogen jo af.

Spejderen bør dog fjerne forløbsmærker, når de rykker op i anden gren og skal erhverve sig nye, men mærkerne skal også ses som en praktisk kompetence reklame: Jeg har øksemærke, og må derfor… -

### **T-shirts**

Vi bestræber os på, at gruppen jævnligt laver T-shirts, som sælges gennem grenlederen. Der findes størrelser fra str. 130 og op til XXL. Der skulle være størrelser, som kan passe langt de fleste. En T-shirt koster 100 kr. Pengene fra salg af T-shirts skal indsættes på gruppens konto. Vores T-shirts ligger i lederrummet i Møllen. Til sommerafslutning er der altid godt salg.

## Udmeldelse

Dette sker som en anmodning om indmeldelse på hjemmesiden.

Spejderen kan IKKE holde længere pause eller være passive uden at betale kontingent. Vi skal uændret betale til Division og Korps når de er medlem, og de blokerer for andre, men de kan, efter aftale med grenleder, melde afbud til møder i få uger eller ved særlig grund.

Nogle medlemmer kommer først i tanke om at udmelde sig næste gange, der kommer kontingentopkrævning. De skriver som regel til Gruppeleder eller medlemsansvarlig. Vi har derfor aftalt opkrævning x 4 årligt med kort opkrævningsfrist, for at sikre os at forældrene melder ud i god tid.

Lederen skal tage kontakt til familien, hvis spejderen udebliver fra tre møder i træk uden afbud. Det er vigtigt, fordi forældrene ikke er tilbøjelig til at betale kontingent, når spejderen ikke har været til møder et stykke tid – og vi skal uændret afregne til korps og division.

Hytterne

Vi har to hytter på Frydenborg og de kaldes i daglig tale Møllen og AS-hytten.

### Hyttefar / mor

Nogle gange er vi så heldige at vi har en hyttefar og mor som gerne vil løse konkrete opgaver for os. Der er herunder en funktionsbeskrivelse.

**Hytte”far”** posten kan beskrives efter behov. Pr. 01.01.20, vil to fra klanen, [jonasborum65@gmail.com](mailto:jonasborum65@gmail.com) og [mougqqens@gmail.com](mailto:mougqqens@gmail.com) gerne løse opgaver, bl.a. tage sig af mindre reparationsopgaver i hytterne, sikre struktur på orden i Møllen og tjekke og følge op på værktøjet, eks. økser – samt bidrage til lister om hvad der skal repareres / ordnes på arbejdsdag.

Vi mangler aktuelt en hytteansvarlig, der vil:

* Bestille brænde
* Bidrage til arbejdslisten til forældrearbejdsdag efter oprykning
* Akut kontakt ved baldrede vinduer
* Tage kontakt til håndværkere og skaffe priser på evt. vedligeholdelse
* Sikre observationer og behov for eks. maling af træ / og taget, gives videre til bestyrelsen.

Lederne skal selv varetage telt overblik

Værktøj, gear og grej kan lånes. Du skriver på listen i værkstedet, hænger på væggen op mod parkeringspladsen, hvad du har lånt og hvem du er. Afleveres så snart du er færdig.

### Hytteudlån

Det er hyttemor Pernille Bondesen, der sørger for at føre udlånskalender for hytterne og der er en mailadresse som altid kan bruges: [**hytte@spejderhat.dk**](mailto:hytte@spejderhat.dk)

Det er vigtigt at booke hytterne i god tid når man skal bruge dem til en tur eller lign. De er automatisk booket i de ugentlige mødetider der er aftalt for året. For at sikre gruppens egen brug af hytterne, kan lederne indtil to måneder før brug, sikre sig ret til at bruge hytterne. Hvis du ikke har adgang, så kontakt [web@spejderhat.dk](mailto:web@spejderhat.dk)

Hytterne lånes ud til andre spejdere med jævne mellemrum.

Hvis ledere og bestyrelsesmedlemmer låner hytten, skal de være tilstede.

Brænde hører ikke med til udlån af hytterne. Retningslinjer for udlån vil blive udleveret ved hvert udlån.

Det er derfor vigtigt at rydde op og få låst af til de rum der ikke skal være tilgængelige for andre – se under nøgler.

Ved hytteudlån giver man en lille gave til hytten – eks termokande, viskestykker mv – som dækning for forbrugt vand og strøm. Hvis låner er mange eller i lang tid, bør de give mere, eks gavekort til spejdersport.

### Overnatning i hytterne

Skal ikke anmeldes hvis vi sover i Anne Stuart, vi er forhåndsgodkendt til et begrænset antal (12) overnattende spejdere

# **Administrative retningslinjer**

## **Nøgleudlevering**

Alle ledere i Frydenborg gruppe får udleveret en a-nøgle, når de starter som ledere. Ved udlevering af nøglen skrives under på en udleveringsformular. Det er Pernille Bondesen, der er nøgleansvarlig og nøgleudleveringen foregår typisk ved personlig henvendelse til Pernille: [**hytte@spejderhat.dk**](mailto:hytte@spejderhat.dk)

Klanspejdere, patruljeledere og bestyrelsesmedlemmer har også nøgler til hytterne. Det tilstræbes at patruljeledere har b-nøgler og at klanspejdere og bestyrelsesmedlemmer har a-nøgler.

Herudover findes der udlejningsnøgler for hhv. AS-hytten og Møllen.

A-nøgler passer overalt og er eneste nøgler der kan bruges til lederrum, klanrum og grenskabe.

B-nøgler passer til hoveddøre, patruljerum og udklædning i AS-hytten samt værkstedet i Møllen.

Det er tropsgrenlederen der administrerer b-nøglerne.

## **Medlemssystemet**

## Frydenborg Gruppe bruger DDS’ medlemssystem. Hver leder har sit eget brugernavn og password og adgang til diverse steder, når Gl opretter dem – grenledere er oprettet som enhedsansvarlige, fordi Frydenborg gruppe arbejder med tværgående arrangementer, og hvis man ikke er enhedsansvarlig, kan man ikke se hvem der har tilmeldt fra de andre grene

Det er kassereren og GL, der som de eneste opretter og nedlægger medlemmer! Derfor er det vigtigt, at kassereren hurtigst muligt underrettes om udmeldelser. Gl opretter, og sender til kasserer (der sender opkrævning) og gren, der udleverer tørklæde mv.

Hver grenledelse har ansvaret for at deres gren er opdateret med korrekte adresser, telefonnumre og mailadresser til spejderne eller deres forældre – allerbedst hvis forældrene gør det selv. Der kan oprettes flere pårørende i medlemssystemet – også på forældr,e der bor hver for sig. Med passende mellemrum og altid før og efter oprykning skal oplysningerne i medlemssystemet kontrolleres af grenlederne, som retter fejl. Lederne kan i øvrigt bruge listen i det daglige arbejde (eventuelt kopiere af ikke følsomme oplysninger, som adresselister til spejderne). Der ligger vejledninger til systemet på DDS.dk og der en facebook side for brugere – med god viden for medlemsansvarlig.

GL, formand eller kasserer har ansvaret for at passive medlemmers, bestyrelsens og andre gruppehjælperes oplysninger er opdaterede.

Der bliver løbende trukket statistik fra medlemssystemet, som bruges til grundlag for kontingentbetaling til korps og division. OBS : Hvert år i januar, skal vi sende en attest om at vi har styr på børneattester, fordi vi modtager tilskud fra Folkeoplysningsudvalget: <https://www.hillerod.dk/borger/kultur-idraet-og-oplevelser/fritid-foreninger-og-aftenskoler/boerneattester/>

Det er også fra medlemssystemet at vores kasserer får oplysninger, når der skal opkræves kontingent fra spejderne i gruppen.

Økonomi

Hver gren har et beløb på budgettet som er beregnet til brug på aktiviteter på møder og ture, aktuelt 100 kr. pr spejder i hvert spejderår. Det kan justeres i forbindelse med at budgettet for det kommende år planlægges. Dette sker typisk i samarbejde mellem GL, BSF og kassereren. Bilag der fremsendes til kasserer mærkes Grenaktivitet, til kassererens orientering og budgettering.

Der skal aflægges regnskab til kassereren med udgangen af hvert kvartal med bilag samt oplysninger om hvad pengene er blevet brugt til, hvilken gren og hvilken konto de skal sættes ind på igen. Regnskabsark (excel) skal rekvireres hos kassereren. Det er muligt at få et rådighedsbeløb efter nærmere aftale med kassereren.

Hvis der er spørgsmål til regnskab, afregning mv. er man altid velkommen til at spørge kassereren: [gk@spejderhat.dk](mailto:gk@spejderhat.dk)

Regnskabsark og rådighedsbeløb. Hver grens afdelingsleder kan få udbetalt et personligt rådighedsbeløb (normalt 500 kr) og et regnskabsark til opskrivning af diverse udgifter og indtægter. Udgifter og indtægter skrives ind i arket med henvisning til et bilagsnr., og det resterende rådighedsbeløb kan udregnes (det kan blive negativt hvis man har mange udgifter). Når beløbet er brugt op, regnskabsarket fyldt eller mindst en gang pr. kvartal afleveres grenregnskabet, bilagene og evt. restbeløb til kassereren, og der kan udleveres et nyt regnskabsark og udbetales et nyt rådighedsbeløb. Det skal understreges at rådighedsbeløbet er personligt og skal tilbagebetales – ikke videregives - ved lederskifte og lignende. Der aflægges regnskab for sommerlejre senest den 1. september.

Originalbilag skal medsendes ved afregning. Hvis der ikke findes et originalbilag, kan der skrives et bilag med dato, underskrift og hvad udgiften er brugt til.

Brug bilagsarket i medlemsservice til at skrive og scanne det hele ind – det går så nemt! – se under Økonomi

### Møder og ture

Udgifter til det almindelige spejderarbejde betales af gruppen og er derved finansieret via gruppens indtægter (kontingent, tilskud, indtægtsgivende aktiviteter). Ligeledes er oprykningstur gruppetur, en grentur, samt maj dag dækket af kontingentet. Der opkræves til sommerlejr, ture og visse møder en **deltagerbetaling** som dækker udgifter til transport, mad og evt. entré. Da lederne normalt ikke betaler deltagerbetaling, vil der kunne blive underskud på et arrangement med deltagerbetaling. Omvendt kan – hvis deltagerbetalingen viser sig at være lidt højere end de samlede udgifter – et arrangement give overskud.

Underskud eller overskud på ture og møder (også selv om det går lige op) regnskabsføres på regnskabsarkene under posten møder og ture, idet den fulde deltagerbetaling indtægtsføres og alle udgifterne udgiftsføres. Deltagerbetalingen vil lidt afhængigt af omfanget af transport og entré typisk kunne være 0-75 kr. på for 1-dagsture, 50-150 kr. på 2-dagsture og 100-200 kr. for en lang weekend.

For alle sommerlejre og øvrige arrangementer med højere omkostninger end 15.000 kr. pr spejder, skal der altid forelægges et budget til godkendelse af gruppeleder, kasserer og bestyrelsesformand. Budgettet sendes til gruppelederen. Bestyrelsen orienteres. Budgettet skal godkendes af bestyrelsen før invitation til et arrangement med deltagerpris udsendes.

Under udgifterne for mad til en tur, kan der i rimeligt omfang medtages indkøb af ost eller lignende til ledernes aftenhygge.

Såfremt der til brug for ledere, spejdere eller forældre etableres en ordning med betaling af drikkevarer medtages nettoregnskabet herfor på regnskabsbladet, hvis det har givet underskud eller overskud.

### Hytte- og lejrpladsleje

Hytte- og lejrpladslejeskal helst betales på indbetalingskort eller ved bankoverførsel af kassereren og udgiftsføres under posten hytte- og lejrpladsleje. Denne post er tilskudsberettiget, hvorfor korrekt bilag er ekstra vigtigt.

Da kommunen kun refunderer ca. 75 % af udgiften skal de resterende ca. 25% principielt medtages, når det vurderes om et arrangement har givet underskud, og kan derfor medtages når deltagerbetalingen skal fastlægges. Der kan påregnes hytteleje til familietur, gruppetur og til sommerlejre. Grenture og lederture afvikles som regel med at grupperne låner sig ind hos hinanden.

Hvis der i sådanne tilfælde kompenseres med en gave (gavekort, køkkenudstyr eller lignende), indgår udgiften hertil på lige linje med de øvrige udgifter til mad, transport og lignende ved arrangementet.

### Materialer

Materialer til møderne og turene, herunder også nødvendige mærker og arbejdsstof bøger, betales normalt af gruppen. Hvis der indgår specielt stort materialeforbrug på en tur eller en møderække, kan det medtages ved fastsættelsen af deltagerbetalingen. Materialer udgiftsføres på regnskabsarket under møder og ture.

Ved tvivl om omkostningernes størrelse i forhold til hvad der er rimeligt, kontaktes GL.

# 

# **Kommunikation**

### Spejderhat.dk

Vores hjemmeside hedder spejderhat.dk. Det har ikke noget at gøre med, at vi er tilhænger af spejderhat, men blot fordi det var en nem adresse at huske og giver associationer til spejderiet. Desuden var domænet ledigt, da vi skulle anskaffe det.

Hver gren har ansvar for at vedligeholde og redigere deres del af hjemmesiden. Det er ikke svært, men der findes rigtig god hjælpe hos vores webmaster, Jakob Jepsen som ofte kan trylle, når noget går galt eller der bare skal rettes i mailadresser eller lignende.

På hjemmesiden er der også mulighed for at lægge billeder ind fra ture og møder. Ved indmeldelse skriver forældrene under på om spejderen må være med på offentliggjorte billeder på vores hjemmeside.

Forventningerne til opdatering af hjemmesiden er:

* At kalenderen skal være opdateret.
* Der skal lægges program ud for møder minimum en måned frem.
* Datoer og info om ture og arrangementer skal ligge minimum 2 måneder frem i tiden. Jo tidligere forældre og spejdere kender en dato, jo bedre kan de planlægge.
* Der ligger ikke forældede ting på hjemmesiden eller i kalenderen.
* Der må gerne være noget friskt at kigge på, billeder og en lille tekst en gang imellem efter et møde men det kan også lægges på facebooke og er ikke være et krav.
* Turinvitationer med detaljerede oplysninger og pakkeliste lægges på hjemmesiden
* Tilmelding og betaling af ture foregår også via medlemsservice: Se hvordan du opretter et arrangement med betaling i vejledning på dropbox.

### Facebook: Frydenborg

<https://www.facebook.com/frydenborggruppe/>

Benyttes til at fortælles om hvad grenene foretager sig, søge hjælp, mv

Huske altid at der kun må lægges billeder af spejdersituationer op, min. 3 spejdere.

### Facebook: Livlinen

Oprettet som en støtteside, hvor bestyrelse, forældre og andre kan søge og tilbyde behov.

### Facebook: Frydenborgs seje ledere

Benyttes til lederdrøftelser (ikke personrelateret) om ture, planlægning, spørgsmål og interne tanker. Der er ”hand arounds” som tidligere leder mv, med på siden.

### Mailadresser

For at gøre det lettere for spejdere, forældre og andre at komme i kontakt med de rette ledere i gruppen har vi oprettet en række mailadresser i forbindelse med spejderhat.dk. F.eks. vil [gl@spejderhat.dk](mailto:gl@spejderhat.dk) sende mails videre til gruppelederne. Det er webmasteren der kan rette i mailadresserne og det er ham der skal kontaktes hvis du skifter mailadresse, flytter gren eller lign.

Der findes mailadresser til:

[mikro@spejderhat.dk](mailto:mikro@spejderhat.dk)

[mini@spejderhat.dk](mailto:mini@spejderhat.dk)

[junior@spejderhat.dk](mailto:junior@spejderhat.dk)

[trop@spejderhat.dk](mailto:trop@spejderhat.dk)

[kl@spejderhat.dk](mailto:kl@spejderhat.dk)

[gl@spejderhat.dk](mailto:gl@spejderhat.dk)

[bsf@spejderhat.dk](mailto:bsf@spejderhat.dk)

[gk@spejderhat.dk](mailto:gk@spejderhat.dk)

[lederne@spejderhat.dk](mailto:lederne@spejderhat.dk)

[bestyrelsen@spejderhat.dk](mailto:bestyrelsen@spejderhat.dk)

[hytte@spejderhat.dk](mailto:hytte@spejderhat.dk)

[web@spejderhat.dk](mailto:web@spejderhat.dk)

[materiel@spejderhat.dk](mailto:materiel@spejderhat.dk)

Adresseliste på gruppens ledere, samarbejdspartnere opdateres af GL: Har du nogle ændringer, så skriv til [GL@spejderhat.dk](mailto:GL@spejderhat.dk)

**Materiel**

I gruppen har vi meget materiel, både noget vi mest bruger på ture, værktøj som hovedsageligt bruges i hytten og andet som bruges til særlige aktiviteter eller lign. Det meste har en fast plads i hytternes skabe, værkstedet eller skurene.

Det er vores fælles ansvar at vores materiel er i ordentlig stand og at det er til at finde på den plads det har fået tildelt. Derfor, skal materiellet gøres rent og lægges altid på plads når du er færdig med at bruge dem eller når mødet er slut. Hvis materiellet skal være væk fra sin plads, skal der altid lægges en seddel med udlåner og hvor lang tid materiellet forventes udlånt. Såfremt grenen ikke er i stand til at rydde op efter mødet/turen skal der sættes en seddel på materiellet, om hvornår materiellet forventes at komme på plads.

Vær desuden opmærksom på at sørge for reparation af materiel, der er i stykker enten ved selv at gøre det, eller bede en anden leder om hjælp. Såfremt materiellet ikke kan laves ved egen hjælp, skal der gives besked til Mads / Jonas fra klanen. Se materiel tidligere.

Materiel er udstyr af blivende karakter til brug for især lejrture, f.eks. telte, gryder, økser mv. Suppleringsmateriel af mindre omfang kan indkøbes af lederne, men normalt bør gruppelederen være involveret, og større anskaffelser, dvs. indkøb for mere end kr. 2000, skal først besluttes af GL, kasserer og bestyrelsesformand. Bestyrelsen orienteres. Materiel udgiftsføres på regnskabsarket under materiel.

### Telte

Gruppen har ca. 7 Kit Kat telte og 2 Cava telte – traditionelle gule spejdertelte. De er delt ind i farvekoder så hver gren har deres egne telte, som de er ansvarlige for samt for vedligeholdelse og mærkning. Oversejlene varierer i længden og der kan suppleres med yderligere oversejl.

* Gul er klanen
* Sort er troppen
* Lilla er junior
* Grøn er mini
* Rød er mikro

Farvekoden (stof lap) på teltene sidder i det ene hjørne af oversejlet og i det ene hjørne at selve teltet. Der er også en farvekode på teltposen så man kan se om det er det rigtige telt man tager.

Koden består af den farve som grenen har, og på den stof lap sidder 1-3 Frydenborg mærker så man kan se hvilket nummer telt det er.

For eksempel har klanen 2 telte, på det ene telt er der en gul stof lap med et Frydenborg mærke, på det andet sidder der også en gul stof lap men med to Frydenborg mærker. Det er altså klanens telt 1 og 2.

Gruppen har også en række andre telte:

* 3 gule og røde letvægts telte til 4 personer.
* 1 Grønt fjeldtelt til 3 personer.
* 1 hvidt telt med kun en teltstang - cirkusteltet. (8 personer)
* 3 lavu’er – letvægtstelte med én stang og plads til 6 voksne
* 1 letvægtspatruljetelt til 6 voksne: i 2013 indkøbes to letvægtstelte.
* 1 samlingstelt til 20 personer
* 2 stjernetelte der giver overdækning

Teltene skal altid ligge pakket med det hele klar til tur, så man bare skal tage dem med fra hylden. Derfor skal man altid, når man har været på tur, kontrollere om alt er der (rent, tørt og i god stand) og derefter lukke teltposen med en strip så andre kan se, at det er pakket og klar til den næste tur.

Hvis der er behov for ekstra materiel kan dette lejes hos DDS og Fjeldgruppen (symbolsk beløb).

Alt udlån af materiel til privat brug skal noteres på listen. Lån af telte skal vurderes og aftales med specifikke ledere, hvis der er planlagt ture i week eller i sommerlejr perioder. Såfremt materiellet skulle blive beskadiget under privat udlån, sker reparation for egen regning.

### Patruljekasser

Hver gren har sine egne patruljekasser, som grenen selv er ansvarlige for. Der findes en liste over hvad der skal være i patruljekasserne i Dropbox.

# **Kriseberedskab**

Der forefindes en beredskabsplan i hver hytte, hænger på opslagstavlen.

Den skal medbringes på lejre.

En beredskabsplan skal skabe system, hvor der er opstået kaos, og kaos opstår altid uventet.

Det kan være en ulykke der har ramt et barn eller en leder, eller en hændelse der er grænseoverskridende eller ulovlig, som er opstået under spejder samvær. Hvis du er i tvivl – så tal med din Gruppeleder.

På lejre med grenen, bør der altid være én leder med et opdateret 1.hjælps kursus.

**Beredskabsplanen skal gennemgås årligt efter grupperåd, for kontakt informationer.** (Ansvarlig: 2021 Mette Brandt)

## Beredskabsplan

**Når Ulykken sker, skal du huske på 1. hjælpens grundtrin:**

* Skab Sikkerhed
* Vurder omfanget af ulykken - og giv livreddende hjælp
* Tilkald hjælp
* Giv almindelig førstehjælp / støtte

**Dette gælder også ved andre kritiske situationer:** Ro på / Skab overblik / Find ud af hvem der kan hjælpe dig, kald hjælp / Prioriter din indsats

### Hvem skal kontaktes og orienteres?

Det er som regel nødvendigt at informere omgivelserne om hvad der er sket.

Du skal starte med at kontakte gruppelederen og dine med-ledere i grenen. Afhængig af omfanget af ulykken, tager Gl kontakt til bestyrelsesformand. Hvis Gl ikke træffes, kontakter Grenlederen / lederen eller bestyrelsesformanden direkte.

Bestyrelsesformanden 2020: Gerd Hannibal Jensen 20245644

Sammen tager vi beslutning om information af forældre: Hvem og hvordan og hvornår.

Det er fornuftigt at skrive hændelsesforløbet ned, mens det står klar i erindring.

GL / bestyrelsesformanden kan rådføre sig med divisionsledelsen og korpset, og aftale eventuel håndtering af pressen, og endvidere hvilket af korpsets andre tilbud der kan benyttes. Korpset: 32 64 00 50 / døgnnummer: 32 64 00 99

Korpset skal altid underrettes hurtigst muligt, hvis der har været kritiske situationer med livstruende situationer, hvor for eksempel Falck eller politi har været involveret.

**Hvor kan du få hjælp?**

Du skal vide, at korpset har tilbud om:

* Falck abonnement: abb nummer 10174366, vagtcentral tlf. 70 10 20 30
* Psykologhjælp: Korpset har abonnement til psykologhjælp (brochure: Falck Healthcare – korpset formidler, gruppen betaler) Falcks psykologhjælp 70102012
* Ansvar og arbejdsskade: Korpset har en kollektiv ansvarsforsikring for lederne, der anmeldes via tryg.dk / Døgnskadevagt tlf. 70 11 20 20 policenr. 670 8.035.021– og en kollektiv arbejdsskadeforsikring, policenr. 655 285.361, anmeldelsesblanket til arbejdsskade rekvireres via korpset (info.dds.dk – tlf.31640050
* Hvad med pressen? Korpset kan hjælpe med håndtering af pressen og støtte fra spejderchefer. Har I brug for hjælp til opfølgning på en kritisk situation uden for normal kontortid, kan I kontakte korpskontoret via vagttelefonen 32 64 00 99.
* Korpset kan også hjælpe med at kontakte forældre eller myndigheder, og kan støtte gruppen efterfølgende.

I vores velkomstfolder står at spejderne skal selv være ulykkesforsikret privat. Korpset har dog tegnet en fælles kollektiv ulykkesforsikring i efteråret 2016.

### Pressehåndtering:

Hvis gruppen har været involveret i en kritisk situation, kan vi risikere at blive kontaktet af pressen.

Pressen kan bidrage til at afdramatisere en situation og bringe fakta videre, men de kan have andre interesser. Hvis du ikke er forberedt når de kontakter dig, kan du altid sige du ringer tilbage, og så kontakter GL eller tænker dig om i mellemtiden. Tænk på den tilskadekomne: Hvad vil bekymre denne at læse.

Du skal kun udtale dig, om det du ved, har set eller er sikker på. Spørg altid, hvad du bliver citeret for.

Det kan være en fordel at vælge en talsmand, der udtaler sig på vegne af gruppen.

Brug korpsets rådgivning: korpset: 32 64 00 50 / døgnnummer: 32 64 00 99

### Efter der har været en ulykke eller en kritisk hændelse, skal der altid aftales:

* Hvordan følger vi op lige nu: Hvem har brug for akut omsorg og støtte
* Hvordan følger vi op senere: Hvem mødes, hvem kontakter, hvem planlægger og hvem skal involveres
* Hvilken erfaring kan vi drage af forløbet

### En beredskabsplan starter med forebyggelse

Du skal som leder, derfor være bekendt med sikkerhedsreglerne, der er udarbejdet af DDS

**Sikkerhed for spejdere**

Vi klatrer i højden, bygger raftekonstruktioner, rappeller, bruger åben ild og sejler i kano og både. Når spejdere er aktive, skal vi passe på hinanden. Der er regler for, hvordan man færdes på vandet, hvornår man bærer sikkerhedsudstyr og flere andre ting, så vi undgår uforudsete ulykker.

Når ledere og spejdere har styr på sikkerheden, og alle kender til reglerne, så bliver lejren eller aktiviteten en bedre oplevelse for alle. En rift eller et par små snitsår kan være svært at komme helt uden om på en sommerlejr fuld af spejdere, men vi kan gøre meget for, at ulykkerne bliver så få og små, at de fleste kan klares med et plaster.

### Lederens ansvar for spejderne

Det Danske Spejderkorps har udarbejdet en række sikkerhedsregler, som kan bidrage til at gøre antallet af ulyk­ker i korpset så lille som muligt. Det er lederens ansvar, at spejderne ved, hvordan de skal håndtere bål, rafter, tovværk mm., og det er lederen, som skal sørge for, at der er udstyr til førstehjælp til rådighed.

Se endvidere brandsikkerhed i og ved teltet – sidst i dokumentet.

**Støtte-dokumenter fra korpset:**

Beredskabspapir for DDS:

<https://dds.dk/sites/default/files/2017-02/beredskabspapir2015.pdf>

<https://dds.dk/artikel/beredskabsplan-og-sikkerhedsregler>

Brandsikkerhed i hytter:

<https://dds.dk/sites/default/files/2017-02/Brandsikkerhed%20i%20hytter.pdf>

Sikkerhed ved klatring og store pionerarbejder:

<https://dds.dk/artikel/sikkerhedsvejledninger-til-pioner-og-klatring>

Sikkerhed ved lejrliv og ild:

<https://dds.dk/artikel/sikkerhedsvejledninger-til-lejrliv-ild-og-brandsikkerhed>

Sikkerhed til søs (kano og kajak):

<https://dds.dk/artikel/sikkerhedsvejledninger-til-vandaktiviteter>

Sikkerhed ved badning:

<https://dds.dk/artikel/sadan-forholder-i-jer-til-rygning-sporgsmal-og-cases-til-refleksion>

Våben og spejdere:

<https://dds.dk/artikel/knivlov-hvad-ma-man>

DDS Alkoholpolitik:

<https://dds.dk/artikel/sadan-forholder-i-jer-til-alkohol>

DDS rygepolitik:

<https://dds.dk/artikel/sadan-forholder-i-jer-til-rygning-sporgsmal-og-cases-til-refleksion>

### Brandsikkerhed i teltet – og når der er flere telte

**Gruppe skal være udstyret med brandslukningsudstyr: 1 håndsprøjtebatteri pr. påbegyndt 8 telte samt 1 brandspand pr. bålsted og imellem hvert 2. telt.**

Husk at tjekke og træne i brug af udstyret, samt at fylde dem op hver dag, da de væltes og leget med.

Se yderligere Sikkerhed ved lejrliv og ild: <https://dds.dk/artikel/sikkerhedsvejledninger-til-lejrliv-ild-og-brandsikkerhed>

**Ved brand:** Den enkelte leder er ansvarlig for instruks ved brug af brandslukningsmateriel.

# **Ledermuligheder**

Dette afsnit handler lidt om hvad der er af specielle tilbud og muligheder for ledere i Frydenborg Gruppe.

### Arbejdsstof

Alt arbejdsstof findes på DDS’ hjemmeside eller lederen kan rekvirere materiale hos DDS, såfremt dette ikke allerede ligger i lederrummet i AS-hytten.

### Uniformslån

Som ny leder i gruppen er det muligt at låne en uniform. Nye ledere tjekker i uniformsbanken, om der findes en uniform i rette størrelse. Hvis dette ikke er tilfældet køber gruppen en uniform til en ny leder, såfremt den nye leder ikke allerede har en uniform. Såfremt man stadig er aktiv leder i gruppen efter 1 år kan man betragte uniformen som sin egen. Hvis lederen på et tidspunkt stopper spejderkarrieren, vil gruppen meget gerne have uniformen til Uniformsbanken.

Efter 1 år som aktiv leder, vil der være mulighed for at få en DDS softshell med Frydenborg logo. De trykkes dog ikke hvert år.

Herudover opbevarer gruppen normalt gruppetørklæder og gruppe-T-shirts, som den nye leder får udleveret 1 stk. af i den korrekte størrelse. Både t-shirts og gruppetørklæder sælges til spejderne. Hvis lederne sælger tørklæder eller T-shirts indtægtsføres det på regnskabsarket. T shirt koster 100 kr for spejdere

I 2020 vil ledere, der har været ledere i over et år, kunne få jakke og bukser på gruppens regning – iht referat fra bestyrelsesmøde.

### Kurser

Hvert år bliver der af bestyrelsen afsat et beløb på budgettet, som er beregnet til kurser til ledere og de store spejdere. Beløbet bliver reguleret hvert år i forbindelse med budgetlægning. Så hvis lederen/spejderen ved, at man gerne vil på kursus til næste år kan det være en god ide at sige det til GL inden der ligges budget. På den måde bliver det nemmere at sætte pengene af hvis der nu er rigtig mange som gerne vil på kursus.

Som leder i Frydenborg Gruppe forventes det, at man deltager i DDS’ lederuddannelse/uddannelsesmarked. Det skal selvfølgelig ske i overensstemmelse med ens ikke-spejderliv, men vi ligger vægt på at alle deltager på korpsets kurser med jævne mellemrum. Se korpsets aktuelle udbud af kurser på [www.dds.dk](http://www.dds.dk) under kurser.

Der er desuden mulighed for at deltage på andre kurser i spejderregi. Disse kan støttes økonomisk af gruppen såfremt det er relevant for dit arbejde som leder i gruppen, at du får et særligt kursus. Andre kurser af relevans for gruppen aftales med gruppeleder, kasserer og bestyrelsesformand, der efterfølgende orienterer bestyrelsen.

Gruppen betaler udgifterne til deltagelse og transport til relevante lederkurser. Aktive tropsspejdere kan gives tilskud til deltagelse i divisionens PL-arrangementer. For korpsets PLAN-kurser betales den fulde udgift excl. transport 1 x for hvert niveau for hver deltager.

For seniorer betaler gruppen udgifter til deltagelse og transport til relevante seniorkurser, dog undtaget lederkurser

Det tilstræbes at gruppen med jævne mellemrum tilbyder ledere, tropsspejdere, bestyrelsesmedlemmer og seniorer et stort / 8 - 10-timers førstehjælpskursus og når det er relevant et opdateringskursus. Det foregår sædvanligvis igennem Røde Kors i Hillerød. Vi inviterer gerne bestyrelse og klan med, hvis der er pladser.

Der bliver med jævne mellemrum lavet spændende kurser i divisionen. Det er typisk aftenkurser eller foredrag. På [www.oresunddivision.dk](http://www.oresunddivision.dk) kan man finde divisionens kalender og her er datoer for grenmøder, kursusaftener og foredrag. Man har altid mulighed for at foreslå et emne til et kursus, som enten kan tages op i gruppen eller i divisionen.

### Ledersamtaler

Ledersamtalen er en samtale mellem GL og lederen – den kan enten holdes individuelt eller fælles i grenledelsen.

GL holder ledersamtale med alle ledere i gruppen med jævne mellemrum. Det tilstræbes at være en gang årligt. Såfremt grenen eller GL finder det nødvendigt, vil samtalen blive holdt tiere.

Tanken med ledersamtalen er, at det skal være en mulighed for at få snakket det daglige spejderarbejde igennem og give rum til tanke og refleksion. Det er en god mulighed for at evaluere, se på ressourcer og snakke om muligheder for udvikling. Det kan både være i forhold til den enkelte leder, i forhold til grenen eller hvis der er nye ideer til gruppen.

Der afholdes altid en ledersamtale med en ny leder der træder ind i gruppen. I denne forbindelse skrives der også under på ledererklæring og andet praktisk og administrativt.

## Økonomi for ledere

I Frydenborg Gruppe har vi en filosofi om, at det som udgangspunkt ikke skal have økonomiske omkostninger for en leder at udføre sin ledergerning. Dog er der et lederkontingent på 75 kr. pr. år, som alle ledere skal betale for at være medlem af DDS. Det er et minimumsbeløb og er begrundet i en politisk beslutning om, at alle medlemmer af en forening skal betale kontingent for at være berettiget til at få del i tipsmidlerne. Beløbet opkræves af kassereren via PBS og det tilstræbes at beløbet bliver betalt rettidigt.

### Telefonpenge / vaskepenge

Gruppen udbetaler telefonpenge en gang om året. På årsbasis udbetales kr. 500 til den ansvarlige grenleder og kr. 200 til de øvrige ledere i grenen. I samarbejde med den enkelte gren og GL bliver det besluttet, hvem der er grenansvarlig i de enkelte grene. Gl og grenlederne kan beslutte ændring i fordelingen.

Ved specielt høje telefonudgifter i forbindelse med spejderarbejdet, kan dette tages særskilt op i bestyrelsen.

### Transport

Transportudgifter til møder og ture kan refunderes, hvis de overstiger den almindelige forventelige transport, der i princippet ville kunne klares på cykel. Dvs. at ledere som er bosiddende uden for Hillerød kan få betalt kørselsudgifter til møderne i Hillerød – dog maximalt 30 kilometer hver vej og klippekort indenfor hovedstadsområdet. Alle ledere kan få betalt kørsel til ledermøder uden for Hillerød og kørsel i forbindelse med ture. Klippekort (eller kopi) afleveres som bilag. Hvis lederen er indehaver af et HT-månedskort, noteres dato på møder hvor kortet er blevet benyttet, og der refunderes til klippekortstakst. Ved bilkørsel skrives et kørselsbilag med km-angivelse, der afregnes efter statens laveste takst der kan findes på [www.skat.dk](http://www.skat.dk)

Der kan også bruges udskrift fra rejsekortet som bilag.

Som udgangspunkt bør billigste rejseform benyttes, men anden transportform kan aftales med gruppeleder, kasserer og bestyrelsesformand.

Husk bilag eller lav kørselsregnskab, som ved udgangen af hvert kvartal, sendes til kassereren.

### Betaling af ture

Normalt skal ledere ikke betale for at komme på tur med spejderne – dette gælder selvfølgelig kun når man er af sted, som leder på en given tur. Ud fra et budget hvor antallet af betalende spejdere er angivet, vil der som minimum være plads til to ledere. Men afhængigt af deltagerantallet, kan der være flere ledere med i turens budget. Grenen kan søge gruppen om tilskud til at betale for flere ledere. Dette skal forelægges bestyrelsen i de aktuelle ture.

### Betaling for lederbørn

Hvis man som leder har sit barn med på tur og barnet ikke er spejder i gruppen eller ikke tilhører grenen, skal der betales for barnet, såfremt gruppen har en reel udgift. Dette kan være i forbindelse med maj-dag eller sommerlejr. Det er ikke sikkert der er tale om fuld spejderpris for et lederbarn – det aftales fra tur til tur.

Det er selvfølgelig ikke alle ture, som er velegnede til at have lederbørn med på. Det er nødvendigt at lederen stadig kan varetage sin funktion, som leder selvom barnet er med. Hvis du er i tvivl om det er okay, at dit barn kommer med på en given tur, så spørg GL eller tag det op på et ledermøde eller med din gren.

### Spejdersport

Ved indkøb i Spejdersport opnås 10 % rabat ved forevisning af spejderkort. Ved indkøb på mere end 5000 kr., kan der laves en særaftale med Spejdersport på en større rabat (= op til 20%). Det er lederen selv der laver en sådan aftale med Spejdersport i den konkrete situation.

Ved indkøb via gruppens konto opnås ligeledes 10 % og kontonummer skal oplyses. Kassereren oplyses straks om indkøbet og beløbets størrelse, da oplysningerne skal bruges i forbindelse med betalingen. Bilag/kvittering medtages i grenregnskabet.

Det Danske Spejderkorps ejer Spejdersport og giver os gode indtægter i korpset.

# **Samværspolitik**

### Retningslinjer for samvær

I Frydenborg Gruppe deltager så vidt muligt, en kvindelig og en mandlig leder på turene i junior- og tropsgrenen. I disse grene er spejderne blevet mere bevidste om deres seksualitet.

Vi gennemgår og drøfter Samværspolitikken fra Korpset på et årligt ledermøde.

### Rygepolitik

Frydenborg Gruppe arbejder efter DDS’ rygepolitik.

Det langsigtede mål er, at DDS skal være røgfrit. DDS arbejder for, at børn og unge ikke begynder at ryge.

* At spejdere og ledere skal være i røgfri miljøer både inde og ude
* At spejderne og ledere ikke begynder at ryge i Det Danske Spejderkorps
* At der ikke ryges sammen med børn og unge

På Frydenborg området ryger lederne ikke under møderne.

På ture tilstræbes det, at lederen ikke ryger blandt børn og unge.

### Alkoholpolitik

Frydenborg Gruppe tager udgangspunkt i DDS’ alkoholpolitik. Det Danske Spejderkorps arbejder for, at børn og unge drikker mindre alkohol. Alkohol må ikke være det samlende element ved korpsets aktiviteter.

Der drikkes ikke alkohol, mens spejderarbejdet med børn og unge er i gang, eller hvor der er børn og unge til stede. I Frydenborg Gruppe kan der nydes rødvin eller øl i begrænsede mængder efter spejdere fra junior og yngre grene, er i seng.

Såfremt lederne vurderer, at en anden leder er uansvarlig i sit spejderarbejder med børn og unge, grundet indtagelse af alkohol, skal lederne kontakte GL. Lederne og GL laver herefter en samlet vurdering af situationen. Lederne kan herefter ifølge aftale med GL sende den enkelte leder hjem.

Der skal altid være et tilstrækkeligt antal ledere, der kan tage ansvar og handle i en kritisk situation.

Minimumsalderen for at købe og få udskænket alkohol er henholdsvis 16 år og 18 år. Det Danske Spejderkorps tager medansvar for, at såvel voksne ledere og seniorer som børn og unge har/får et fornuftigt forhold til alkohol. Det gør vi ved:

* At skabe alkoholfri miljøer for børn og unge, hvor spejderarbejdet og spejder idéen er grundlaget for samværet.
* At misbrugere af alkohol ikke kan være spejderledere, medmindre de er i behandling.

**Evighedskalender – se i øvrigt årshjulet**

Dette er et udgangspunkt og kalenderen tilpasses løbende til virkeligheden. Kalenderen datofastsættes på et fælles ledermøde én gang årligt, forår – for spejderåret fra august samme år, til august næste år.

Januar

* Udsendelse af indbydelse til Grupperådsmøde (varetages af BSF)
* Valg af gruppeledere (varetages af BSF)

Februar

* 22. feb. Tænkedag – i dagene op til eller efter. Afholdes i grenen
* Grupperådsmøde
* Obs på deadline for indstilling til Gildernes spejderlederpris

Marts

* Gruppetur eller Familietur – forskellige koncepter og afholdes nogle gange i marts
* Gildernes spejderlederfest
* Skt. Georgsløb for de store (trop, senior, ledere)

April

* Lederkoordineringsdag
* 23. apr. Skt. Georgsdag
* Uddeling af Gildernes spejderlederpris
* Divisionsrådsmøde
* PUF for Junior

Maj

* 1. søndag maj-dag
* Bål-aften med Samrådet (BUS), uddeling af kommunens spejderlederpris

Juni

* Sommerafslutning i gruppen samt forældremøde omkring sommerlejr
* Grillaften for ledere, seniorer og bestyrelse

Sommerferie

* Sommerlejr for de fleste grene, de mindste har muligvis afholdt sommerlejr i Pinsen

August

* Oprykning og evt. hyttearbejdsdag for forældre

September

* Tag en ven med møder- evt.
* Skt. Georgsløb for alle (undtagen trop)

Oktober

* PLAN for tropsspejdere (og PLUS for seniorer) i uge 42 –

November

* Novemberdag i Divisionen
* Korpsrådsmøde

December

* Spejderfri
* Juleledermøde med hygge

Der er mange andre arrangementer både i korpset, divisionen og traditioner for hver enkelt gren i gruppen. Ved den årlige planlægning i ledergruppen bør hver gren have gjort op med sig selv hvilke ture, løb og andre arrangementer grenen ønsker at deltage på. På den måde bliver det synligt hvilke weekender der kan bruges til hvad og arrangementerne kan fordeles nogenlunde over året.

Ved denne planlægning bør kurser og uddannelse for lederne også medtages.

**Fællesarrangementer**

## 

### Oprykningstur

Der er fælles oprykningstur ca. 3 el 4. weekend i august for hele gruppen. Skulle nogle ønske at lave noget grenvis gøres dette på et andet tidspunkt.

### Oprykningsprocedure

Se under s. 10 under oprykning – der er endvidere en særlig arbejdsgang for denne dag.

Oprykningsceremonien tager ca. 1 ½ time og herefter foregår resten af turen i de enkelte grene. Derved får nyoprykkerne et hurtigt tilhørsforhold til den nye gren.

Om aftenen er der lejrbål, og til lejrbålet modtager alle deres årstjerner, - der råbes Bravo el lign, når hvert år er uddelt.

### Gruppetur

Gruppetur bliver sædvanligvis afholdt i marts hvert år. Der har været afprøvet forskellige koncepter med deltagelse af familie, eller at familien kommer til brunch om morgenen, som bestyrelsen tilbereder.Det afhænger af den hytte vi er i, hvordan parkeringsmuligheder og rammer er.

Turen planlægges normalt af et udvalg eller en gren, og der anmodes om hjælp fra bestyrelsen til opgaver, som eks brunch. Der skal være et spejdermæssigt indhold i turen og der kan med fordel være et tema. VI er som regel indenfor i en større hytte, trop og senior kan dog godt sove i telt, selv om det er køligt.

### Juletur

Det er op til den enkelte gren, om der skal afholdes en juletur i grenen. Normalt finder juleturen sted i januar.

### Tænkedag

Den 22. februar har Lord og Lady Baden-Powel fødselsdag, hvilket siden 1926 er blevet fejret af spejdere rundt om i hele verden som Tænkedagen. Tænkedag er den dag, hvor spejdere tænker over, hvad spejderarbejdet egentligt indebærer. Først og fremmest selvfølgelig for sig selv, men også for spejdere i resten af verden med de muligheder og mangel på samme, der er i deres del af verden.

Spejderarbejdet er mere end aktiviteterne. Det er lige så meget et spørgsmål om indstilling til livet og en tilgang til løsning af de opgaver, vi bliver sat overfor. Og dette arbejde er man fælles om, uanset om man lever i Danmark, Kenya, Indien, Australien eller et helt andet sted i verden. Det er ikke sikkert at mulighederne er de samme, men tilgangen er. I 1932 vedtog verdens spejdere, at man hvert år til Tænkedag vil forære en fødselsdagsgave til nogen, der har brug for det. Siden har vi hvert år indsamlet penge svarende til 2 kr. pr. spejderår. Pengene går til arbejdet for at forbedre forholdene i verdens fattige lande.

Tænkedag er vores mulighed for, gennem aktiviteter, samtaler og eftertænksomhed, at reflektere over spejderarbejdet i patruljen, i gruppen, i Det Danske Spejderkorps og i hele verden. Lord Baden-Powel talte i forbindelse med sin 80 års fødselsdag om fællesskabet og forpligtelserne. Fællesskabet mellem spejdere i hele verden og forpligtelsen til aktivt at tage del i spejderbevægelsens liv.

Frydenborg Gruppe har tidligere afholdt fælles Tænkedag i forbindelse med Grupperåd, men tiden blev presset. Vi skal overveje et grenforløb. Vi fortæller om hvad tænkerdag er og hvad pengene går til, og yngste spejder går rundt med en gryde, og samler penge ind, der sendes til korpset / tænkedagsfonden

### Zootur bliver i 2020 erstattet af Maj-dag

Mødetid på Hillerød Station ca. kl. 9 (til ca. 16) i området mellem trappen på perronen og stationsbygningen. Spejderne må medbringe for kr. 10 slik på turen, da det tidsmæssigt ikke kan forsvares at skulle købe i kiosken. Der skal medbringes turrygsæk, stor drikkedunk, stor madpakke, solcreme, hat samt tøj efter vejret. Vi medbringer fane, som et par tropsspejdere går med – fanen kan stå beskyttet under opholdet.

### Sommerafslutning

Bestyrelsen planlægger denne aften:

Varighed 2 timer. 17.30 - 19.30

Vi mødes alle til fælles velkomst, med flaghejsning i samlet gruppe. Bestyrelsesformanden byder velkommen. Grenvis har vi ca. ½ time til at informere forældre om sidste nyt om årets sommerlejr – eller andet forældremøde. Hvis nogen gren ikke har forældremøde, bør der planlægges en leg for dem og forældrene

Vi samles for at spise aftensmad. Der er buffet med mad fra hver familie. – nogle år har vi anmodet om blot tilbehør til buffet – og alle medbringer deres eget kød til grillen. Huske at grillen skal tændes i god tid, køb gerne kul, så er der gløder til mange

Vi laver kaffe og the til de kager forældrene har taget med. Husk kageafkrydsning på tilmeldingssedlen.

Bestyrelsen har altid et indlæg om deres arbejde, - også som optakt til arbejdsformiddag.

Der kan evt. spilles rundbold eller anden aktivitet hvor alle fra mikroer til forældre kan være med – elle

### **Grupperådsmøde**

Frydenborg Gruppe følger DDS’ regler for grupperådsmøder. Findes på DDS

# **Sange og råb – kan være:**

**Spejderven**

Tak for mad-sangen

Tak for maden sir’ vi alle

Tak for maden sir’ vi alle, sir’ vi alle

Tak for maden sir’ vi alle.

*Fagter: Alle holder hinanden i hånden rundt om bordet og man svinger med hænderne*

Siger høje, lave, midt i mellem

Høje, lave, midt i mellem, midt i mellem

Høje, lave, midt i mellem

*Fagter: Alle markerer en høj en lav og en midt i mellem person foran sig. Ved midt i mellem laves et lille vrik.*

Siger tykke, tynde, brede, smalle

tykke, tynde, brede, smalle, brede, smalle

tykke, tynde, brede, smalle

*Fagter: Alle markerer en tyk mave, og en tynd, en bred og en smal foran sig.*

Siger (ledernes navne f.eks. Heidi, Lars og Mette)

*Fagter: Alle markerer ledernes kendetegn, f.eks. høj og lav eller lignende.*

Tak for mad (melodi: Skorstensfejeren gik en tur)

Den var go’

Vi er alle mætte nu

Åhh så mætte!

*Fagter: Alle holder igen hinanden i hånden og råber det sidste vers. Ved sidste linje holder man sig på maven og den råbes ikke.*

### Råb

Tjikkerlikker tjikkerlikker tjau tjau tjau!

Bommalakker bommalakker bau bau bau

Tjikkerlikker bommalakker tjis bom bas

Det Danske Spejderkorps – ra – ra – ra

**Rulle bravo:**   
Hive det op: Man står op og starter med højre hånd ved jorden, den kører man opad i spiraler mens man råber bbbbrrrrrrraaaaaavvvvoo. Start med dybe toner og slut med høje   
Hive det ned: Modsat. Start oppe og kør ned. Start med høje toner og slut med dybe toner.

**Stave bravo:**BRA siger bra, VO siger VO, siger BRA siger VO siger BRAVO

BRA siger bra, VO siger VO, siger BRA siger VO siger KOLDSKÅL  
  
BRA siger jord, VO siger bær, siger jord siger bær, siger koldskål. Hurra æblegrød.   
  
BRAVO, bravo bravo bravo, dem kan vi li', dem er der krummer i. Fler af samme slags, straks.

**Når nogen har glemt deres uniform ved flaghejsning og må hente den:**   
Grisebasse, grisebasse, føj føj føj. Kan du ikke passe på dit møj møj møj.   
  
En person råb 1,2,3. Alle svarer vuf.

# **Gruppens historie**

**Et indlæg om Frederik d. 2. Gruppes historie før etableringen af DDS-Frydenborg Gruppe.**

Nu skal dette ikke være et ”jubilæumsskrift” – men i 2012 kunne ”Frederik den 2. Gruppe” have afholdt 50 års jubilæum. Spejderbevægelsen startede i Hillerød i 1910 med troppen ”1. Hillerød Trop”, der senere tog navneforandring til ”Christian den 4. Trop”.

Under anden Verdenskrig blev troppen så stor, at den måtte deles i 2 troppe (1942). Den nye trop ”Frederiksborg Trop” voksede så hurtigt, at den allerede i 1947 kunne deles igen, og ”Herluf Trolle Trop og Flok” blev etableret.

Omkring 1960 faldt medlemstallet og Frederiksborg Trop og Herluf Trolle Trop blev sammenlagt (1962) til Frederik den 2. Trop og Klan med to ulveflokke (Frederiksborg Flok og Herluf Trolle Flok).

Omkring 1969 trak Frederiksborg Flok sig ud af gruppen. Samtidig startede afdelingen ”Bøllespirerne” – aldersgruppen mellem ulve og spejdere, der i Det Danske Pigespejderkorps blev kaldt for spirer og efter sammenlægning af korpsene til fælles Det Danske Spejderkorps i 1974 blev til juniorspejdere.

I perioden fra 1962 til 1969 afholdtes spejdermøderne i Christian den 4. Trops dengang primitive hytte på Poppelgangen og ulvemøderne i en privat kælder ved Ullerød Brugs. Den 18. maj 1969 indviede vi lokalerne i Ullerød Mølle, som vi havde lejet på rimelige betingelser af legatstiftelsen Sophienborg. Et utraditionelt og spændende opholdssted. Ved oprykningen blev ulveungerne hejst gennem lemmene fra broloftet op til spejderne på kværnloftet oven over. Det var dog fra starten klart, at dette lejemål kun kunne være af midlertidig karakter, dette på grund af vanskelig opvarmning, placering i et voksende villakvarter og lokaleindretningen.

Den 23. september 1973 indviede vi den nye bjælkehytte ”Møllen” på Frydenborgområdet. Hytten har med en enkelt tilbygning i 1987 været rammen for mange spændende og udviklende spejderprojekter. Frederik den 2. Gruppes spejdere var kendetegnet ved deres grønne spejdertørklæde med den hvide kant - en stor ledergruppe og et stabilt medlemstal på 75-125 personer. Gruppen markerede sig i 60’erne og 70’erne stærkt med flotte resultater på diverse lokale og landsdækkende arrangementer/turneringer.

Igennem årene har ledergruppen og de mange seniorer udviklet meget nyt som f.eks. bøllespirearbejde for 10-12 årige, afskaffelse af duelighedstegn og konkurrencer i gruppen, afholdelse af årlige forældreweek-endture, optaget piger i en drengegruppe før korpssammenlægningen, afholdt ugelange spejder- og senior-kollektiver i spejderhytten.

De traditionelle konkurrencer blev afløst af den gode historie, indlevelsen og fantasien, såsom afsløring af smuglere, vælte tyranner som Kong Bugislav, tilfangetagelse af forbrydere samt hjælp til The Royal Canaidien Mounted Police.

Disse lidt overfladiske og opdigtede historier blev i 1983 og fremover afløst af de mere virkelighedsnære fantasirammer så som ”Snaphanerne”, ”Børns vilkår omkring år 1900”, ”De gamle Nordiske guder og mennesker i jernalderen”, ”Nepal-projketet” og ”Jens Langkniv. Disse week-end-arrangementer med flere måneders forarbejde i de enkelte afdelinger blev til i samarbejde med nabogruppen Anne Stuart.

Kendetegnet for Frederik den 2. Gruppe har gennem årene været, at ledere og seniorer har været repræsenteret i mange kursusledelser, divisionsledelse, korpsarrangementer, korpsledelse, centrale udvalg, verdensjamboreer og U-landsprojekter.

Frederik den 2. Gruppe blev i 2005 sammenlagt med Anne Stuart Gruppe til den nuværende Frydenborg Gruppe.

**Et indlæg om Anne Stuart Gruppes historie før etableringen af DDS-Frydenborg Gruppe.**

Anne Stuart Trop blev startet i januar 1951, ved en opdeling af Birgitte Gjøes Trop i to grupper, så den kunne altså have holdt 60 års jubilæum i 2011. Pigespejderarbejdet startede i Hillerød med at Birgitte Gjøe blev oprettet i 1937.

Udover troppene havde de også begge en blåmejseflok. Noget senere startede man som en overgangspatrulje med også at have spirer, som blev begyndelsen til det der senere efter korpsenes sammenlægning blev til juniorspejdere.

Navnet Anne Stuart blev valgt efter en navnekonkurrence. Mens Birgitte Gjøe, Herluf Trolle, Frederik d. 2. og Christian d. 4. havde direkte tilknytning til Frederiksborg Slot og dansk konge- og adelsslægt var Anne Stuart dronning i England og Skotland frem til sin død i 1714. Hun havde dog også rødder i Hillerød, da hendes oldefar var Christian d. 4. og Frederik d. 2. dermed tipoldefar.

Fra starten i 1951 til Frydenborgområdet blev indviet i 1972 blev Anne Stuarts møder holdt i Birgitte Gjøes hytte på Poppelgangen. Den findes stadig som et lille anneks til deres nyere store hytte derude. Men i 1972 byggede Anne Stuart Gruppe (man begyndte at kalde trop og flokke for gruppe tilsammen fra korpssammenlægningen), sin egen hytte på Frydenborg – et år før Frederik d. 2. byggede Møllen.

I 1994-97 udvidede Anne Stuart med mikroer men nedlagde dem igen indtil man igen startede mikroer i 2001, denne gang også med drenge. Så efter at have været en ren pigegruppe i 50 år blev man herefter en blandet gruppe. Dog kneb det lidt med medlemstallet, hvilket var baggrunden for at man i 2005 blev lagt sammen med naboerne Frederik d. 2., som man i mange år havde samarbejdet meget med, især i troppene og med fælles seniorklan.

*Skrevet den 28-02-2011*

*af Ole Steen Lintrup nuværende gruppeassistent og forælder i DDS-Frydenborg Gruppe,*

*Henrik Nejst Jensen forælder og bestyrelsesmedlem i Frydenborg Gruppe og tidligere leder i Frederik d. 2.*

*og Mai Larsen nuværende forælder i Frydenborg gruppe og mangeårig leder i Anne Stuart*

# **Forkortelser**

DDS (Det Danske Spejderkorps) består næsten kun af forkortelser og mærkelige udtryk. Her følger en liste med dem man bruger tit, dem man bruger nogle gange og dem man næsten aldrig hører:

**Gruppen: Bestyrelsen:**

**BLADE** Bladmodtager **BSF** Bestyrelsesformand

**GA** Gruppeassistent **BSM** Bestyrelsesmedlem

**GH** Gruppehjælper **BSML** Leder i bestyrelsen

**GK** Gruppekasserer **BSMU** Ung i bestyrelsen

**GL** Gruppeleder

**HFM** Hytteformand

**JA** Juniorassistent Kursus:

**JL** Juniorleder **UUG** Ungdomsuddannelsesgruppen

**KA** Klanassistent **PUF**: Patruljeliv udvikling og friluftsliv

**KL** Klanleder **PLAN** Patrulje Leder Assistent - kursus

**MA** Miniassistent **SPARK –** senior lederkursus **+ NyS** Ny Senior **+ KLaT** Klan Trivsel

**ML** Minileder

**TA** Tropsassistent

**TL** Tropsleder **Divisionen:**

**PA** Patruljeassistent **DC** Divisionschef

**PL** Patruljeleder **DH** Divisionshjælper

**DK** Divisionskasserer

**Korpset:** **DLM** Divisionsledelsesmedlem

**KOL** Korpsledelsesmedlem **DRM** Divisionsrådsmedlem

**KRMU** Ung i Korpsrådet **DRMU** Divisionsrådsmedlem, Ung

**KRMB** Medlem i Korpsrådet

**SMUK** Særligt medlem u. Korpset

**Fjollede/unyttige udtryk:**

**CA** Centerassistent

**CK** Centerkasserer

**CKONT** Centerkontor

**CL** Centerleder

**CLEJR** Centerlejr

**CM** Centermedhjælper

**CP** Centerpostmodtager

**CSF** Centerbestyrelsesformand

**HKO** Hyttekontakt for Ejendomsudvalget

**HKS** Hyttekasserer

**HLE** Hyttelejrinspektør

**HLU** Hjælperlejrudvalget

**HM** Hyttemedhjælper

**HMA** Hyttematerielforvalter

**HNF** Hyttenæstformand **Forkortelser som ikke har direkte relation til DDS**

**HRE** Hytterevisor BUS Børne- og Ungdoms-Samarbejde

**HUD** Hytteudlejer FDF Frivilligt drenge (og pige) forbund

**HYT** Hytteadressen KFUM

**OA** Orkesterassistent KFUK

**OL** Orkesterleder

**REV** Revisor

**SØK** Søkyndigt medlem